stanford-oval/wikipedia huggingface dataset:
Luettelo digimoneista D–G
G > Guilmon

Guilmon on Rookie-tason digimon ja yksi harvoista "hyvistä" virustyypin digimoneista. Guilmon muistuttaa punaista dinosaurusta, jolla on rinnassaan digitaalivaaran symboli ja muita tatuointikuvioita eri puolilla kehoa. Guilmon syntyi kun Takato piirsi oman unelmadigimoninsa Guilmonin kuvan paperille. Seuraavana päivänä Shinjukuun materialisoitui oikea Guilmon. Siitä tuli Takaton digimonkumppani ja he yhdessä taistelivat pahoja digimoneja vastaan. Kun Takato, Henry ja Terriermon tapasivat Gorou Mizunon (alias Shibumi) ja joukon DigiGnomeja, hän sai selville miten Guilmonista oli tullut oikea digimon. DigiGnomet olivat löytäneet Takaton piirustuksen ja sen pohjalta keränneet Digimaailmasta pölypaketteja luoden Guilmonin sen pohjalta. Guilmon on hyvin utelias, leikkisä ja uskollinen. Guilmon on myös hyvin voimakas huolimatta Rookie-tasostaan, osoituksena kyky kukistaa Champion-tason digimoneja, kuten IceDevimonin. Guilmon esiintyy myös elokuvissa Digimon Tamers: Battle of Adventurers ja Digimon Tamers: Runaway Locomon.
Digimon Fusionissa Guilmoneja nähdään Mikey Kudon unessa. Myöhemmin hän käyttää Guilmonin DigiMemories-korttia raivatakseen tien auki. Guilmon oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. Guilmonista on myös X-Antibodymuoto Guilmon X.
G > Guilmon > Muodot

| Fresh | In-Traning | Rookie | Champion | Ultimate | Mega |
| --- | --- | --- | --- | --- | --- |
| Jyarimon | Gigimon | Guilmon | Growlmon | WarGrowlmon | Gallantmon (Megidramon) |
G > Guilmon > Hyökkäykset

Fireball (Pyro Sphere): Ampuu suustaan punaisen tulipallon.
Rock Breaker: Murskaa kiviä kynsillään.
Rock 'n' Roll Breaker: Porautuu kohteensa läpi kynsillään.
G > Gulfmon

Gulfmon on Mega-tason demonipetodigimon. Gulfmon muistuttaa kentaurimaista olentoa, jolla on ruskeat siivet ja käsissään kolme pitkää kynttä, jotka muodostavat avattuina kolmion. Gulfmonin hyökkäyksiä ovat Black Requiem ja Dead Scream. Elokuvassa Digimon Tamers: Battle of Adventurers Mephistomon kehittyi Gulfmoniksi ja oli voitolla lapsia vastaan, kunnes WarGrowlmon, Rapidmon ja Taomon porautuivat Gulfmonin läpi Trinity Burst yhteishyökkäyksellään, mikä tuhosi Gulfmonin. Gulfmon esiintyi myös Digimon Xros Wars -mangassa, jossa AxeKnightmon yhdisti Gulfmonin itseensä. Vuoden 2020 Digimon Adventure -sarjassa Gulfmon nähtiin Valkyrimonin näyssä osana pimeyden digimonien armeijaa.
G > GulusGammamon

GulusGammamon on Champion-tason ihmislohikäärmedigimon ja yksi Gammamonin Champion-muodoista. GulusGammamon on väriltään musta ja sillä on sininen viitta ja punaiset raidat ympäri ruumistaan ja pitkä keltainen sarvi otsassaan. GulusGammamonin hyökkäyksiä ovat Dark Palace, Death Demona ja Dead-End Skewer. GulusGammamonin nimi tulee sanoista Regulus ja saksan kielen sanasta Gruselig, mkä tarkoittaa kauhistuttavaa.
Digimon Ghost Gamessä GulusGammamon oli Gammamonin todellinen persoonallisuus kauan ennen kuin toinen lempeämpi persoonallisuus syntyi. GulusGammamon nähtiin ensimmäistä kertaa aurana, joka ilmestyi hetkellsesti esiin Gammamonin sisältä taistelussa Clockmonia vastaan. Gammamon varjokehittyi ensi kertaa GulusGammamoniksi järkytyttyään sitä, kun Bokomon kuoli suojellessaan Gammamonia Sealsdramonin salamurhayritykseltä. GulusGammamon tappoi Sealsdramonin ja avasi repeämän aika-avaruuteen paetakseen. TeslaJellymon ja Angoramon yrittivät pysäyttää hänet, mutta eivät onnistuneet. Vasta kun Hiro oli valmis uhraamaan itsensä suojellakseen TeslaJellymonia ja Angoramonia, GulusGammamon palautui takaisin Gammamoniksi.
Gammamon varjokehittyi GulusGammamoniksi jälleen, kun Archnemon uhkasi syödä Gammamonin. GulusGammamon tappoi armottomasti Archnemonin, mutta tällä kertaa palautui vapaaehtoisesti takaisin Gammamoniksi, sanoen, että ”nyt ei ole aika”. Gammamon kehittyi GulusGammamoniksi myös taisteluissa Oboromoneja sekä ShogunGekomonia vastaan. Jälkimmäisen aikana hän ilmaisi halunsa siihen, että Hiro jonain päivänä suostuisi synkronoitumaan hänen kanssaan.
GulusGammamonin ääni puhui Gammamonille myöhemmin, kun hän joutui Digimaailmassa taisteluun Rafflesimonia vastaan. Ja pian tämän jälkeen, taistelussa BloomLordmonia vastaan Gammamon varjokehittyi viimeisen kerran taistelussa GulusGammamoniksi. Samalla paljastui, että GulusGammamon itse oli jättänyt pienen palasen virusta nimeltä GRB (Gulus Realm Burst) ennen saapumistaan ihmisten maailmaan. Pian sen jälkeen GulusGammamon superkehittyi Regulusmoniksi, joka paljasti GRB:n vahvistavan digimonien selviytymisvaistoja ja taistelutahtoa, jotta Digimaailmaan syntyisi uusi maailmanjärjestys, jossa vahvat selviytyvät ja heikot ”nielaistaan”.
Hiro synkronoitui Regulusmonin kanssa pelastaakseen Gammamonin lempeän persoonallisuuden. Siriusmon (Gammamonin lempeä Mega-muoto) päihitti Regulusmonin, palautti hänet takaisin GulusGammamoniksi ja lopulta nielaisi hänet itse. Lempeä Gammamon käytti tämän jälkeen voimaa nimeltä Medicine palauttaakseen kaikki GRB:n tartuttamat digimonit ja korroosion vaikutukseksi joutuneet alueet normaaleiksi. GulusGammamonin ääni puhui myöhemmin Gammamonin kautta Quantumonin valtaistuinsalissa, että pyrki rakentamaan GRB:n tartuttamista digimoneista armeijaa nielläkseen ”Lopuntuojan”, Gammamonin kotiplaneetan tuhosta vastuussa olevan olennon, joka uhkaisi myös Maata 2 000 vuoden kuluttua.
G > GulusGammamon > Muodot

| Fresh | In-Training | Rookie | Champion | Ultimate | Mega | DNA-Mega |
| --- | --- | --- | --- | --- | --- | --- |
| Curimon | Gurimon | Gammamon | BetelGammamon GulusGammamon KausGammamon WezenGammamon | Canoweissmon Regulusmon | Siriusmon Arcturusmon | Proximamon |
G > Gumdramon

Gumdramon on Rookie-tason lohikäärmedigimon. Gumdramon muistuttaa violetinsinistä pienikokoista lohikäärmettä, jolla on vasaraa muistuttava häntä nimeltään Shippodzuchi. Gumdramonin hyökkäyksiä ovat Ran-gum Break, Jacked Hammer, Fire Vortex, Ran-gum Break: Jetscrew Version ja Shippodzuchi. Digimon Fusionin kolmannella kaudella Sanzomon vangitsi Gumdramonin toiseen ulottovuuteen rangaistukseksi tämän aiheuttamista ongelmista Digimaailmassa ja asetti Kinkojin Gumdramonin häntään estääkseen Gumdramonia elämästä itsekästä elämää. Gumdramon ryhtyi myöhemmin Tagirun digimonkumppaniksi. Gumdramon voi kehittyä Arresterdramoniksi.
G > Gummymon

Gummymon on In-Traning-tason digimon, joka on kehittynyt Zerimonista. Gummymon muistuttaa vihreää Kokomonia, jolla on sarvi päässään. Gummymonin hyökkäys on Double Bubble. Digimon Tamersissa Terriermon dedigivoitui Gummymoniksi ennen paluutaan Digimaailmaan. Digimon Frontierissa Gummymoneja nähtiin Ennustajakylässä. Digimon Fusionissa Gummymoneja nähtiin Sweet Zonen asukkaina.
G > Gundramon

Gundramon on Mega-tason digimon, joka muistuttaa konemaista lohikäärmettä, jolla on revolveria muistuttavia aseita ympäri kehoa. Gundramonin hyökkäyksiä ovat Violent Zealot, The Lightning ja Burst Cross. Gundramon on esiintynyt Digimon-korttipelissä ja Digimon Collectors -pelissä.
G > Gururumon

Gururumon on Champion-tason petodigimon. Gururumon muistuttaa Garurumonia, mutta on petomaisempi. Gururumonin hyökkäykset ovat Chaos Blaster, Animal Bite ja Gururu Thrust. Gururumon on esiintynyt Digimon World Data Squad, Digimon World-trilogiassa, Digimon World: Next Order ja Digimon World Championship -peleissä.
G > Gusokumon

Gusokumon on Ultimate-tason merieläindigimon. Gusokumon muistuttaa sinistä Bathynomus giganteus jättiläissiiraa, jolla on pitkät kynnet ja metalliset kasvot. Gusokumonin hyökkäyksiä ovat Brunt Claw ja Colony Torpedo. Gusokumon on esiintynyt Digimon Reference Book -kirjassa. Vuoden 2020 Digimon Adventure -sarjassa Gusokumon kehittyi mustalle salamalle altistuneesta Ebidramonista ja hyökkäsi Valittujen kimppuun ennen kuin MetalGreymon tuhosi hänet.
G > Gwappamon

Gwappamon on Champion-tason kyborgidigimon. Gwappamon muistuttaa ankkamaista olentoa, jolla on päässään makkaroita muistuttavat hiukset ja CD-levy. Gwappamonin hyökkäyksiä ovat DJ Shooter, Gwappa Punch ja Gwappa Rapper. Digimon Data Squadissa Kamemon kehittyi Gwappamoniksi häiritäkseen Merukimonia jotta lapset pääsisivät pakenemaan. Gwappamon taisteli myös Sacred Cityssä Gizumon XT:tä vastaan ja ihmisten maailmassa Knightmonia vastaan. Vuoden 2020 Digimon Adventure -sarjassa Gwappamoneja nähtiin osana Olegmonin laivan miehistöä yhdessä Divermonien kanssa. Digimon Ghost Gamessä Kamemon kehittyi Gwappamoniksi Petermonin hallitsemassa Mikä-Mikä-Maassa.
Gwappamon kehittyy Kamemonista ja voi kehittyä Shawjamoniksi. Gwappamonin nimi tulee taruolennosta Kappa eli Gawappa.
G > Gyukimon

Gyukimon on Ultimate-tason petodigimon. Gyukimon muistuttaa kentaurimaista olentoa, jolla on härän ylävartalo ja hämähäkin alavartalo. Gyukimonilla on vasemmassa kädessään Senho Tsuchigumo niminen tykki ja myrkkykaasua sisältäviä sylintereitä vartalossaan. Gyukimonin hyökkäyksiä ovat Eight Bundles of Dyed Restraints, Demon Dust Calabash ja Thousand Cannon Tsuchigumo. Gyukimonin purema voi muuttaa ihmisiä Gyukimoneiksi. Gyukimonin nimi tulee japanilaisessa mytologiassa esiintyvästä Gyūkista.
Digimon Ghost Gamessä Ryudamon ilmestyi ihmisten maailmaan ja muuttui pienikokoiseksi Gyukimoniksi. Gyukimon pyysi Hiron apua vaikka Angoramon yritti varoittaa häntä Gyukimonin tavoista lisääntyä puremalla muita ihmisiä. Matkatessaan saarelle Bakumonin kanssa Gyukimon menetti hallinnan itsestään ja muutti puremalla Hiron luokkatovereita Gyukimoneiksi ja kasvoi lopulta itse täysikokoiseksi Gyukimoniksi. Hiron yrittäessä epätoivoisesti palauttaa Gyukimon takaisin Ryudamoniksi, SymbareAngoramon saapui paikalle ja kertoi että se on mahdollista Digivicen avulla. Canoweissmon onnistui taistelun aikana saamaan Ryudamonin DigiCoren ilmestymään Gyukimonin otsalle ja iskiessään päät yhteen hän peitti molemman valoon ja onnistui yhdistämään itsensä Ryudamonin tietoisuuteen missä hän poisti Gyukimonin pimeyden ja vapautti Ryudamonin, joka palasi takaisin alkuperäiseen muotoonsa. Tämän jälkeen Bakumon palautti Gyukimoniksi muuttuneet ihmiset takaisin normaaleiksi ja pyyhki heidän muistinsa tapahtuneesta.
Diaboromon
Etemon
Raportti Jeesuksesta

Raportti Jeesuksesta: Erään väärennyksen pöytäkirja (saks. Jesus-Report: Protokoll einer Verfälschung) on Johannes Lehmannin vuonna 1970 ilmestynyt kirja Jeesuksesta.
Aiheesta muualla

John Piper: Was Qumran the Cradle of Christianity? Deseando a Dios.  1.10.1974. Arkistoitu 3.5.2013. Viitattu 4.9.2024. (englanniksi)
Pyydysjärvi (Ylöjärvi)

| Pyydysjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°56′59″N, 23°42′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  Kiltinkorvenoja 
Järvinumero:  35.359.1.007
Mittaustietoja
Pinnankorkeus:  163,4 m  
Rantaviiva:  1,398 km  
Pinta-ala:  11,197 ha  
Saaria:  ei saaria 
 fiPyydysjärvi 
Pyydysjärvi  on Pirkanmaalla Ylöjärvellä Pyydysmäen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 11,2 hehtaaria ja se on 500 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Iso Särkijärven valuma-alueeseen (35.359) se kuuluu. Järven vedenpinnan korkeus on 163,4 metriä mpy.
Päälampi (Ikaalinen)

| Päälampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°47′35″N, 23°16′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Pääjärveen 
Järvinumero:  35.584.1.002
Mittaustietoja
Pinnankorkeus:  103,4 m 
Rantaviiva:  1,303 km 
Pinta-ala:  0,06416 km² 
 fiPäälampi 
Päälampi  eli Päälammi  on Pirkanmaalla Ikaalisissa Luhalahdella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Päälampi on osa Pääjärven valuma-aluetta.
Maantietoa

Lammen pituus on 500 metriä, leveys 250 metriä ja sen pinta-ala on 6,4 hehtaaria. Se sijaitsee aivan Pääjärven ja Luhalahden välisellä metsäalueella. Siihen laske neljä metsäojaa ja sen oma laskuoja laskee yli 150 metrin päästä Pääjärveen. Sen rannat viettävät veteen, mutta jyrkintä on länsirannoilla, missä rinne kohoaa tasaisesti yli 40 metriä vedenpintaa korkeammalle. Rantaviivan pituus on 1,3 kilometriä. Rannoille on rakennettu noin kymmenen vapaa-ajan asuntoa, joista useimmat sijaitsevat pohjoisrannalla. Asunnoille johtaa tiet etelästä tulevalta ja yhdystieltä 2764 haarautuvalta tieltä.
Rade Bogdanović

| Henkilötiedot |
| --- | --- | --- |
Syntymäaika: 21. toukokuuta 1970 (ikä 54)
Syntymäpaikka: Sarajevo, Serbia
Kansalaisuus:  Serbia
Pelipaikka: Hyökkääjä
Pituus: 185 cm
Seurat
| Vuodet | Seura | O (M) |
| 1987-1991 1992-1996 1997 1997 1998 1998-2002 2002-2003 2003-2004 | Željezničar Sarajevo Pohang Atoms JEF United Ichihara Atlético Madrid NAC Breda Werder Bremen Arminia Bielefeld Bani Yas |  |
Maajoukkue
| 1997 | Serbia | 3 (2) |
Rade Bogdanović (s. 21. toukokuuta 1970 Sarajevo) on serbialainen entinen jalkapalloilija.
Jalkapallomaajoukkue

Bogdanović debytoi Serbian maajoukkueessa 1997. Hän on pelannut kolme maaottelua ja tehnyt niissä kaksi maalia.
Rick Porcello

Rick Porcello vuonna 2014.
Frederick Alfred Porcello (s. 27. joulukuuta 1988 Morristown, New Jersey, Yhdysvallat) on yhdysvaltalainen baseballpelaaja. Hän pelaa syöttäjänä. Hänet tunnetaan lempinimellä "Veintidos".
Porcello aloitti Major League -uransa huhtikuussa 2009. Hän on edustanut Detroit Tigersia vuosina 2009–2014 sekä Boston Red Soxia vuodesta 2015. Hänet on palkittu liigan parhaana syöttäjänä Cy Young -palkinnolla American Leaguessa vuonna 2016. Hän kuului World Seriesin voittaneeseen joukkueeseen kaudella 2018.
Rappahannockin piirikunta

Rappahannockin piirikunta (engl. Rappahannock County) on Yhdysvaltojen Virginian osavaltiossa sijaitseva piirikunta. Sen väkiluku oli 7 370 vuonna 2019. Piirikunnan hallintokeskus on Washingtonin kunta. Piirikunta perustettiin vuonna 1833.
Aiheesta muualla

Kuvia tai muita tiedostoja aiheesta Rappahannockin piirikunta Wikimedia Commonsissa
Pyöräily kesäolympialaisissa 1952 – miesten tandem

| Pyöräily kesäolympialaisissa 1952> Maantiepyöräily  | Pyöräily kesäolympialaisissa 1952> Maantiepyöräily  | Pyöräily kesäolympialaisissa 1952> Maantiepyöräily  | Maantiepyöräily  | Maantiepyöräily  |
| --- | --- | --- | --- | --- |
| Maantieajo |   | miehet |  |  |
| Joukkueet |   | miehet |  |  |
| Ratapyöräily  | Ratapyöräily  | Ratapyöräily  |  |  |
| Aika-ajo |  | miehet |  |  |
| Eräajo |  | miehet |  |  |
| Tandem |  | miehet |  |  |
| Joukkuetakaa-ajo |  | miehet |  |  |
Helsingin olympiakisojen miesten kahden kilometrin tandemajoon osallistui 14 paria eli 28 pyöräilijää. Kilpailu käytiin 28.–31. heinäkuuta 1952 Helsingin Velodromilla. Kilpailu oli pudotuskilpailu, jossa voittajat jatkoivat suoraan ja lisäksi ensimmäisen kierroksen hävinneet saivat keräilyerien kautta mahdollisuuden päästä kahdeksan parhaan joukkoon.
Lopulliset sijoitukset

| Sija | Pyöräilijät | Joukkue |
| --- | --- | --- |
|  | Lionel Cox Russell Mockridge |  Australia |
|  | Raymond Robinson Thomas Shardelow |  Etelä-Afrikka |
|  | Cesare Pinarello Antonio Maspes |  Italia |
| 4. | Franck Le Normand Robert Vidal |  Ranska |
| 5. | Juul Eriksen Olaf Holmstrup |  Tanska |
| 5. | Alan Bannister Leslie Wilson |  Iso-Britannia |
| 5. | Imre Furmen István Schillerwein |  Unkari |
| 5. | Clarence Simpson Colin Dickinson |  Uusi-Seelanti |
| 9. | Fredy Arber Fritz Siegenthaler |  Sveitsi |
| 10. | Gabriel Glorieux Pierre Gosselin |  Belgia |
| 11. | Kurt Nemetz Walter Bortel |  Itävalta |
| 11. | Ensio Nieminen Olavi Linnonmaa |  Suomi |
| 11. | Kihei Tomioka Tamotsu Chikanari |  Japani |
| 11. | Frank Brilando Richard Cortright |  Yhdysvallat |
Radebeul

| Radebeul |
| --- | --- |
 Radebeulin raatihuone
 vaakuna
 Radebeulin sijainti Meißenin piirikunnassa
 Radebeul
 Koordinaatit: 51°06′00″N, 13°40′00″E 
Valtio:  Saksa
Osavaltio:  Saksi
Piirikunta:  Meißen
Pinta-ala:  
 – Kokonaispinta-ala:  26,14 km²
Väkiluku (2015):  34 055
 – Väestötiheys:  1 302,8 as./km²
Postinumero:  01445
Infobox OKVirheellinen NIMI-arvo: 
Radebeul on Saksan kaupunki Saksin osavaltion Meißenin piirikunnassa. Se sijaitsee Saksin keskiosassa Elbejoen varrella aivan Dresdenin luoteispuolella. Radebeulissa on arviolta 34 055 asukasta (vuonna 2015) ja sen pinta-ala on 26,14 neliökilometriä.
Aiheesta muualla

Kuvia tai muita tiedostoja aiheesta Radebeul Wikimedia Commonsissa
Pyöräily kesäolympialaisissa 1948

Pyöräily
Vuoden 1948 kesäolympialaisten pyöräily järjestettiin 7. – 11. elokuuta 1948 Lontoossa, Yhdistyneessä kuningaskunnassa. Tämä oli 11. kerta kun laji oli mukana olympialaisten ohjelmassa. Mukana oli 188 osanottajaa 33 eri maasta. Tapahtumia oli kuusi. Kaikki tapahtumat pidettiin ainoastaan miehille.
Mitalistit > Ratapyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Aika-ajo |  Jacques Dupont |  Pierre Nihant |  Tommy Godwin |
| Sprintti |  Mario Ghella |  Reg Harris |  Axel Schandorff |
| Tandem |  Italia Renato Perona Ferdinando Terruzzi |  Yhdistynyt kuningaskunta Alan Bannister Reg Harris |  Ranska Gaston Dron René Faye |
| Joukkuetakaa-ajo |  Ranska Fernand Decanali Pierre Adam Serge Blusson Charles Coste |  Italia Rino Pucci Arnaldo Benfenati Guido Bernardi Anselmo Citterio |  Yhdistynyt kuningaskunta Wilfred Waters Robert Geldard Tommy Godwin David Ricketts |
Mitalistit > Maantiepyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maantieajo |  José Beyaert |  Gerrit Voorting |  Lode Wouters |
| Joukkuemaantieajo |  Belgia Léon Delathouwer Eugène van Roosbroeck Lode Wouters |  Yhdistynyt kuningaskunta Bob Maitland Ian Scott Gordon Thomas |  Ranska José Beyaert Jacques Dupont Alain Moineau |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Ranska | 3 | 0 | 2 | 5 |
| 2. |  Italia | 2 | 1 | 0 | 3 |
| 3. |  Belgia | 1 | 1 | 1 | 3 |
| 4. |  Yhdistynyt kuningaskunta | 0 | 3 | 2 | 5 |
| 5. |  Alankomaat | 0 | 1 | 0 | 1 |
| 6. |  Tanska | 0 | 0 | 1 | 1 |
Pätinlampi

| Pätinlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°24′15″N, 26°57′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  Itäjoki Pieni-Ahveniseen 
Järvinumero:  14.718.1.077
Mittaustietoja
Pinnankorkeus:  125,1 m  
Pituus:  600 m  
Leveys:  270 m  
Rantaviiva:  1,986 km  
Pinta-ala:  10,239 ha  
Saaria:  ei saaria 
 fiPätinlampi 
Pätinlampi  on Etelä-Savossa Pieksämäellä  Mataramäen lähellä sijaitseva lampi.
Maantietoa

Lampi on 600 metriä pitkä, 270 metriä leveä, ja sen pinta-ala on 10,2 hehtaaria. Lammella ei ole kartan mukaan saaria.  Sen rantaviivan pituus on 2,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 125,1 metriä mpy.
Rautuvaaran ratapiha

Rautuvaaran ratapiha (lyh. Rra, ratakm 1085+100) Kolarissa oli Suomen rataverkon pohjoisin liikennepaikka vuosina 1973–2004. Ratapiha palveli Rautuvaaran kaivoksen malminkuljetustarpeita.
Liikenne Rautuvaaraan päättyi 1988. Kaupallisena tavaraliikenteen paikkana Rautuvaara lakkautettiin vasta 1. maaliskuuta 2002, ja itse liikennepaikka lakkautettiin 9. tammikuuta 2005 yhdessä liikennettä vailla olevan Äkäsjoen ratapihan sekä rataosuuksien Kolari–Niesa–Rautuvaara ja Niesa–Äkäsjoki kanssa.
Aiheesta muualla

Salosen onneton ennätys: Osku on käynyt junalla pohjoisimpana kuin kukaan muu Suomessa (Arkistoitu – Internet Archive)
Rafi Gavron

| Rafi Gavron |
| --- | --- |

Henkilötiedot
Syntynyt: 24. kesäkuuta 1989 (ikä 35) Hendon, Middlesex, Pohjois-Lontoo
Ammatti:  näyttelijä
Näyttelijä
Aktiivisena:  2006–
Aiheesta muualla
IMDb 
Elonet
Raphael Pichey ”Rafi” Gavron (s. 24. kesäkuuta 1989 Hendon, Lontoo, Englanti) on englantilainen näyttelijä, joka tuli tunnetuksi Anthony Minghellan romanttisesta elokuvasta Murto ja varkaus.
Elämä

Rafi Gavron syntyi Hendonissa, Middlesexissä, Pohjois-Lontoossa. Hän on amerikkalaissyntyisen kirjailijan Martha Picheyn ja Simon Gavronin poika. Hänellä on kaksi nuorempaa veljeä; Benjamin (1992) ja Moses (1996).
Elokuvassa Murto ja varkaus Gavron näytteli Miroa, nuorta murtovarasta, joka käyttää parkour-tekniikkaa murtautuakseen rakennuksiin. Gavron joutui tekemään elokuvassa monia vaikeita fyysisiä temppuja. Hän sai roolistaan British Independent Film Awards -palkintoehdokkuuden lupaavana tulokkaana.
Elokuvassa Nick and Norah's Infinite Playlist hän näytteli Deviä.
Gavron oli myös Iain Softleyn ohjaamassa elokuvassa Mustesydän (Inkheart) ja näytteli Farid-nimistä poikaa, jonka Mortimer "Mo" Folchart (Brendan Fraser) luki tarinaan Tuhannen ja yhden yön saduista.
Vanity Fare

Vanity Fare oli vuonna 1966 perustettu englantilainen yhtye, jonka suurin hitti oli ”Hitchin’ A Ride” vuodelta 1970. Kappaleen on levyttänyt suomeksi Paula Koivuniemi vuonna 1972 nimellä ”Liftari oon”. Toinen Vanity Faren hittikappale oli ”Early In The Morning”, josta tehtiin Suomessa Joukon ja Kostin esittämä käännös nimellä ”Illasta aamuun” (1969).
Kokoonpano

Dick Allix (s. 3. toukokuuta 1945) – rummut
Trevor Brice (s. 12. helmikuuta 1945) – laulu
Tony Goulden (s. 21. marraskuuta 1944) – kitara
Tony Jarrett (s. 4. syyskuuta 1944) – kitara, basso
Barry Landeman (s. 25. lokakuuta 1947) – kosketinsoittimet
Diskografia > Singlet

I Live For The Sun (1968)
Summer Morning (1968)
Highway Of Dreams (1969)
Early In The Morning (1969)
Hitchin’ A Ride (1969)
Come Tomorrow (1970)
Carolina’s Coming Home (1970)
Where Did All The Good Times Go? (1971)
Our Own Way of Living (1971)
Better By Far (1972)
The Big Parade (1972)
I’m In Love With The World (1972)
Rock And Roll Is back (1972)
Take It Shake It Break My Heart (1973)
Fast Running Out Of World (1974)
Dreamer (1986)
Rain (1993)
Diskografia > Albumit

The Sun The World And Other Things (1968)
Early In The Morning (1969)
Coming Home (1970)
Hitchin’ A Ride (1974)
Will You Still Love Me Tomorrow (Kompilation, 1994)
The Best of Vanity Fare (2004)
Listasijoitukset Englannissa > Singlet

I Live For The Sun (1968) (20)
Early In The Morning (1969) (8)
Hitchin’ A Ride (1969) (16)
Aiheesta muualla

http://www.vanityfare.co.uk/biog.htm (Arkistoitu – Internet Archive)